### 4.      Beslutning om vedtagelse af Beredskabsplan 2018 - 2021

**Åbent**

Sagsnr.: 326-2018-24875       J.nr.: 14.00.08           Ole Thomsen.:
326-2018-297829

**Sagstype**

Beslutning

**Resume og sagens baggrund**

Kommunen skal, jf. beredskabsloven, planlægge for
opretholdelsen af kommunens drift i tilfælde af en krise. Planlægningen sker i
form af en beredskabsplan, der består af en generel del og et antal delplaner.
Den generelle del skal revideres i hver byrådsperiode.

**Indstillinger**

Direktøren indstiller, at Beredskabsplanen vedtages.

**Behandling**

Økonomiudvalget, Kommunalbestyrelsen.

**Sagsfremstilling**

Økonomiudvalget besluttede, på mødet den 22. august 2018, at
revidere den generelle del af beredskabsplanen med henblik på vedtagelse i
slutningen af 2018.

Beredskabsplan 2018 - 2021 er vedlagt som bilag. Planen
består af følgende afsnit:

1.               Indledning

2.               Aktivering og drift af krisetyringsstaben

3.               Håndtering af information om krisen

4.               Koordinering af handlinger og ressourcer

5.               Krisekommunikation

6.               Delplaner (operativ indsats)

7.               Godkendelse og ændringer

8.               Kommunens operationelle beredskab

9.               Planlægningsgrundlaget

10.             Bilag 1 - Kvikguide i forbindelse med
hændelser

De væsentligste ændringer i beredskabsplanen omhandler
Vestsjællands Brandvæsens rolle i forhold til planen, og sammensætning og
aktivering af krisestyringsstaben.

Vestsjællands Brandvæsen deltager i staben med en
forbindelsesofficer. Da planen skal håndtere kriser der også kan ligge udenfor
brandvæsenets opgaver, vil forbindelsesofficerens rolle konkret blive tilpasset
i situationen. Vestsjællands Brandvæsen har også forbindelsesofficer i det
regionale beredskab og kan således sikre koordinering ved større kriser.
Vestsjællands Brandvæsen har derimod ikke en ledende rolle i forhold til
Kalundborg Kommunes organisation, som det kunne komme til udtryk i den
tidligere beredskabsplan. Brandvæsenets rolle i forhold til indsats ved brand
og ulykke er uændret.

[adresse] består i sin grundform af borgmester
eller viceborgmester, der er formand, direktionen og chefen for Ledelse, Jura
og Kommunikation. Sidstnævnte sikrer aktivering af nødvendige støttefunktioner
til staben.

Aktivering af krisestyringsstaben kan ske på to niveauer,
benævnt Informationsberedskab og Stabs- og operationsberedskab. Staben kan
aktiveres af Borgmesteren eller af Direktionens medlemmer.

Delplaner og bilag i form af personlister med
kontaktoplysninger etc. skal revideres løbende og er ikke en del af
revideringen af Beredskabsplanen.

**Økonomiske konsekvenser**

Ingen

**Økonomiudvalgets møde den 12.
december 2018:**

Anbefales.

**Bilag**

|  |  |
| --- | --- |
| UDKAST - Beredskabsplan 2018 - 2021 | 326-2018-297834 |